hvad betyder cpm?
cpm er en forkortelse for “cost per mille”. mille er det latinske ord for tallet 1000 – altså cost per 1000, eller pris per 1000.
cpm bruges ofte i forbindelse med annoncering og reklameindtægter, som en betegnelse for hvad prisen eller indtjeningen er per 1000 sidevisninger.
i gamle dage (det vil sige før dot-com crashet) var det mest almindelige, at annoncering på nettet blev afregnet med en cpm-model – det vil sige, en pris for hver 1000 sidevisninger eller impressions.
i dag afregnes de fleste annoncer på en cpc-model (cost per click) – det vil sige en pris for hvert klik (respons) frem for bare visninger.
cpm bruges også i forbindelse med annonceindtjening – og her bruges cpm fortsat en del. ikke som afregningsmodel, men som en model for at udregne effektiviteten af annonceindtægten på et website.